ANUNȚ DE PARTICIPARE

1. În baza Legii nr. 350 / 2005 privind regimul finanțărilor nerambursabile din fonduri publice alocate pentru activități nonprofit de interes general, Orașul Videle face cunoscută intenția de a atribui contracte de finanțare nerambursabilă pentru anul de execuție financiară 2026.
2. Domeniul pentru care se acordă finanțare nerambursabilă din bugetul propriu al Orașului Videle pe anul 2026 este SPORT.
3. Suma pusă la dispoziție pentru finanțarea activităților nonprofit de interes local pentru anul 2026 conform Hotărârii Consiliului Local al Orașului Videle nr. 209 / 13.10.2026 privind aprobarea programului anual al finanțărilor nerambursabile de la bugetul local al Orașului Videle pe anul 2026 pentru activități nonprofit de interes local este de 25.000 lei.
4. Durata derulării proiectului: anul 2026, până la 31.12.2026.
5. Documentația de solicitare a finanțării nerambursabile poate fi accesată pe site-ul Orașului Videle, respectiv www.primariavidele.ro sau se poate procura de la sediul Primăriei Videle din Orașul Videle, str. Republicii, nr. 2, jud. Teleorman.
6. Solicitanții vor putea depune propunerile de proiecte cu documentațiile prevăzute în Ghidul solicitantului aprobat prin Hotărârea Consiliului Local al Orașului Videle nr. 208 / 13.10.2026, la sediul Primăriei Orașului Videle din Orașul Videle, str. Republicii, nr. 2, jud. Teleorman, de luni până joi, între orele 08:30 - 16:00 și vineri, între orele 08:30 - 13:30.
7. Data limită de depunere a propunerilor de proiecte este 04.11.2026, ora 16:00.
8. În conformitate cu prevederile art. 20, alin. (2) din Legea nr. 350 / 2005 privind regimul finanțărilor nerambursabile din fonduri publice alocate pentru activități nonprofit de interes general, respectarea termenului de 30 de zile pentru depunerea proiectelor ar cauza prejudicii autorității finanțatoare, așadar s-a stabilit accelerarea procedurii de selecție de proiecte prin reducerea numărului de zile. Neaplicarea accelerării procedurii de selecție a proiectelor ar împiedica implementarea proiectelor în timp util.
9. Evaluarea și selecția proiectelor în vederea obținerii finanțării nerambursabile se va face în perioada 05.11.2026 - 06.11.2026 de către Comisia de evaluare și selecționare.
10.Anunțul de participare a fost publicat în Monitorul Oficial al României, Partea a VI-a, nr. 199 / 20.10.2026. 
